**Eiropas Sociālā fonda projekts**

**“Inovatīva un praksē balstīta pedagogu izglītības ieguve un**

**mentoru profesionālā pilnveide”**

Nr.2010/0096/1DP/1.2.1.2.3./09/IPIA/VIAA/001

*Sagatavoja Astra Jansone*

Apraksts darbam ar filmu „Gada skolotājs” (2005)

Filma krievu valodā pieejama: <http://my-hit.ru/film/3201/online>

**Anotācija**

Filma stāsta par 2 skolotājiem. Mets Vorners *(Mett Warner)* ir skolotājs jau gados, viņa tēvs Normens Vorners arī ir strādājis šajā skolā, bijis skolēnu mīlēts un 43 reizes ir saņēmis gada skolotāja balvu. Mets Vorners visu mūžu ir dzīvojis sava tēva ēnā, bet profesionālā ziņā neko nav no viņa iemācījies. Kad Meta tēvs nomirst, viņa vietā uzreiz pēc augstskolas sāk strādāt jauns skolotājs Maikls di Andželo jeb misters Di, kuru bērni iemīl jau pirmajā skolas dienā. Vai ir viegli samierināties ar pavisam jauna kolēģa panākumiem? Vai pusmūžā ir viegli mainīt savu darba stilu? Kā to izdarīt?

**Idejas darbam ar filmu**

Kursu vadītājam pirms nodarbības ir jānoskatās visa filma!

|  |  |  |
| --- | --- | --- |
| **Fragmenta ilgums** | **Īss fragmenta apraksts** | **Idejas un jautājumi**  **apspriešanai, diskusija** |
| 13.28 – 15.30 | Pirmajā mācību dienā skolas direktors iepazīstina skolēnus ar skolotājiem, kas viņus mācīs. | * Kas nosaka skolotāja popularitāti (vecums, personība, profesionalitāte u.tml.)? * Vai ir lietderīgi šādā veidā iepazīstināt skolēnus ar skolotājiem (uzskatāmi parādās skolotāju atšķirīgā popularitāte, ko ne vienmēr nosaka skolotāja profesionalitāte) * Skolotāja ģērbšanās etiķete. Kāda nozīme ir skolotāja ģērbšanās stilam? |
| 15.30 – 17.55 | Jaunā skolotāja Maikla di Andželo uzruna skolēniem svinīgajā pasākumā pirmajā skolas dienā | * Kāds ir skolotāja runas mērķis? * Kādus līdzekļus izmanto skolotājs, lai sasniegtu savu mērķi? |
| 17.56 – 26.00  1.30.30 – 1.31.07  1.38.14 – 1.39.13 | Trīs dažādu skolotāju pirmā stunda.  Skolēnu izvietojums klasē. | Vēlams noskatīties visus fragmentus un tad tos apspriest.   * Kā iegūt skolēnu uzticību? (visiem skolēniem patīkamus jaunumus paziņo klasē apceltais skolēns; uzrunāt skolēnus vārdā, ātri iegaumēt viņu vārdus; izmantot humoru) * Kādus paņēmienus katrs skolotājs izmanto stundā, lai noskaidrotu jēdzienus *vēsture* un *dabas zinības*? * Kā katrs nodrošina savu skolotāja autoritāti? |
| 26.18 – 27.50 (vai līdz 29.33) | Saruna skolotāju istabā | Lietišķā etiķete starp kolēģiem |
| 30.51– 33.21  38.40 – 41.15  1.02.20 – 1.03.00 | Vēstures un dabas zinību stundu fragmenti | Dažādas mācību metodes, paņēmieni |
| 45.13 – 52.36 | Vecākā skolotāja - Meta Vornera – reakcija uz jaunā kolēģa popularitāti | Kā mēs reaģējam uz jaunāko kolēģu veiksmēm – mācāmies no viņiem vai cenšamies kritizēt, nomelnot?  Kā mūsu attieksme ietekmē mūsu dzīvi? |
| 1.00.10–1.09.10   * 1.00.10–1.02.20 * 1.04.05–1.09.10 | Pārmaiņu process sākas.  Skolotājs Vorners izmēģina jaunu metodi.  Pārmaiņu process turpinās. Mets Vorners piekrīt skolotāju atpūtas telpā mikroviļņu krāsnī uzsildīt skolēnam Mēness pīrāgu (pret ko agrāk iebilda). | Pirms fragmenta skatīšanās vēlama pārrunāt: **Kam jānotiek, lai skolotājs pusmūžā pats gribētu mainīties?**  Jaunās metodes plusi un mīnusi. (Mets aizmirsa, ka dziļā elpošana var izraisīt reiboni).  Kā mācās Mets? (Skatījās, kā Maikls mikroviļņu krāsnī sildīja Mēness pīrāgu, tad mēģina to darīt pats.)  **Vai pārmaiņu process ir viegls? Kā padarīt to vieglāku? Kā nepadoties jau pēc pirmajām grūtībām?** |
| 1.09.30– 1.12.20 | Skolēni spēlē basketbolu un zaudē ar prieku | Kā var uztvert zaudējumu, neveiksmi? |
| 1.23.09–1.25.30  1.27.35 – 1.28.06  1.37.10 –1.38.14  1.46.45. –1.47.37 | **Pārmaiņu process turpinās.** Mets Vorners atļauj saviem skolēniem piedalīties Maikla stundā par indiāņiem.  Mets Vorners sāk stundu par ģenētiku.  Mets stāsta par to, kas ir dabaszinības | Kā ieinteresēt skolēnus, kā padarīt mācību procesu skolēnam interesantu?  Mācību metodes, paņēmieni.  Kā norit mentordarbība? Kā māca un kā mācās? |
| 1.33.30–1.34.15 | Mets bērniem stāsta par to, ko nozīmē būt skolotājam | Fragments piemērots nodarbības beigām. |